PATVIRTINTA 

Lietuvos nacionalinio kultūros centro direktoriaus 2018 m. gruodžio 20 d. įsakymu Nr. V-116
X LIETUVOS VAIKŲ IR JAUNIMO TEATRŲ APŽIŪROS-ŠVENTĖS 

„ŠIMTAKOJIS“

NUOSTATAI

I. BENDROSIOS NUOSTATOS

1. X Lietuvos vaikų ir jaunimo teatrų apžiūros-šventės „Šimtakojis“ (toliau – „Šimtakojis“, apžiūra) nuostatai reglamentuoja renginio tikslus, dalyvavimo sąlygas, eigą, vertinimą, koordinavimą.

II. TIKSLAI

2. „Šimtakojis“ tikslas – skatinti vaikų ir jaunimo teatrų veiklą.
II. DALYVAVIMO SĄLYGOS 

3. Apžiūroje gali dalyvauti visų šalies miestų ir miestelių, rajonų centrų ir kaimų vaikų bei jaunimo teatrai, veikiantys prie kultūros ir švietimo įstaigų.

4. Dalyviai skirstomi į dvi grupes:
4.2. Vaikų teatrai (dalyviai iki 15 m.); 

4.3. Jaunimo teatrai (dalyviai nuo 15 m.).

4.4. Jeigu spektaklyje dalyvauja mišri grupė, spektaklio tematika lemia, kuriai amžiaus grupei teatras priskiriamas.
5. Vaidinami spektakliai turi atitikti šiuos kriterijus:
5.2. Apžiūrai pristatomas spektaklis turi būti sukurtas po 2017 m. šventės „Šimtakojis“ renginių;
5.3. Spektaklis gali būti sukurtas pagal lietuvių ar užsienio dramaturgiją, pačių dalyvių ar režisieriaus scenarijų, galima prozos ar poezijos kūrinio inscenizacija, etiudų spektaklis; 

5.4. Spektaklio trukmė – 20–50 min., laiko limitas neturėtų būti viršijamas;
5.5. Būtina spektaklio programėlė. 

6. Į regioninį turą atrinktų teatrų anketas, spektaklių programėles, nuotraukas bei I turo protokolą, pasirašytą vietos vertinimo komisijos pirmininko, iki 2019 m. kovo 1 d. privalu išsiųsti dalyvių pasirinkto regioninio renginio organizatoriams. Pavėlavusieji nebus kviečiami dalyvauti. 


III. EIGA, VERTINIMAS, ORGANIZAVIMAS, KOORDINAVIMAS
7. „Šimtakojis“ rengiamas trimis etapais – vyksta vietinės, regioninės apžiūros ir baigiamosios šventės.
8. Vietinės (miestų, rajonų) apžiūros vyks 2019 m. sausio–vasario mėnesiais. Tikslią jų datą ir tvarką nustato vietiniai organizatoriai. 

8.2. Vietinės vertinimo komisijos atstovauti miestui, rajonui į regionines apžiūras atrenka vieną vaikų ir vieną jaunimo teatrą (didieji miestai – Vilnius, Kaunas, Klaipėda, Šiauliai, Panevėžys – gali atrinkti du vaikų ir du jaunimo teatrus). Regioninius turus organizuojantys centrai turi teisę apžiūrai pateikti vieną vaikų ir vieną jaunimo teatro spektaklį papildomai, be rajoninės apžiūros.

9. Spektaklius stebės ir vertins vertinimo komisija, sudaryta iš mėgėjų meną kuruojančių kultūros ir švietimo darbuotojų, režisierių, teatro pedagogų. Vaikų ir jaunimo teatrai vietiniuose ir regioniniuose turuose bus vertinami atskirai. Pagal amžiaus kategoriją laureatai bus kviečiami į baigiamąsias vaikų teatrų ir jaunimo teatrų šventes. 

10. Regioninių turų vertinimo komisijos, kurias sudarys Lietuvos nacionalinio kultūros centro (toliau – LNKC) pakviesti ekspertai, vietiniai kultūros ir švietimo darbuotojai, į baigiamąsias vaikų ir jaunimo teatrų šventes atrinks geriausiai pasirodžiusius vaikų ir jaunimo teatrus. Dalyviams bus įteikti regioninio renginio organizatorių padėkos raštai. 
11. Regioninių apžiūrų vietos ir koordinatoriai: 

2019 m. kovo 2–3 d. Punske, koordinatorė Jolanta Vektorienė, tel. +48 783 04 06 04, el. p. jolantele@op.pl ;
2019 m. kovo 16–17 d. Pasvalyje, koordinatorė Asta Simonaitė, tel. 8 682 29 385, 
el. p.  astaliukpetriene@gmail.com 
2019 m. kovo 30–31 d. Mažeikiuose, koordinatorė Daiva Gedvilienė, tel. 8 688 03 260, 

el. p.  daiva.gedviliene.kultura@gmail.com 
2019 m. balandžio 06 – 07 d. Molėtuose, koordinatorė Jolanta Žalalienė, tel. 8 600 22 552, 

el. p.  jolazalale@gmail.com 
12. Baigiamosios šventės vyks:

Jaunimo teatrų – 2019 m. balandžio 27–28 d. Birštone, koordinatorius Rimantas

Jacunskas, tel. 8 616 14 308 , el. p.  rimantas.bkc@inbox.lt 

Vaikų teatrų – 2019 m. gegužės 11​​–12 d. Plungėje, koordinatorius Romas Matulis, 
tel. 8 687 30 484, el. p.  romas.matulis@gmail.com 
13. Per baigiamąsias šventes bus paskelbti ir LNKC diplomais apdovanoti „Šimtakojo“ laureatai. 

14. „Šimtakojį“ rengia LNKC kartu su miestų, rajonų savivaldybių kultūros, kultūros ir švietimo skyriais, kultūros centrais. 

15. „Šimtakojo“ koordinatorius – Ramūnas Abukevičius, LNKC Mėgėjų meno skyriaus teatrų specialistas, tel.: (8 5) 261 21 00, 8 699 65 912, faks. (8 5) 261 26 07,  

el. p. ramuno.atelje@gmail.com. 

IV. BAIGIAMOSIOS NUOSTATOS

16. Visas išlaidas apmoka dalyvius komandiruojanti įstaiga.

17. Informacija apie renginį skelbiama Lietuvos nacionalinio kultūros centro svetainėje www.lnkc.lt. 

____________________________

